Chuaigh dhá chailín bheaga amach san oíche
Chuir siad scéin i ngach duine a bhí ann
A Chara!
Cad a tharla ina dhiaidh sin? Níor mhaith leo a rá.
Dhún siad a súile is rinne siad iarracht dearmad a dhéanamh.
A Booker, caithfimid an líne a scriosadh.
Mamaí?
Tá grá agam duit.
Ní féidir leo éalú uaidh. Tá sé fós ag cur as dóibh.
Scartha ach doscartha
Tháinig sí gan choinne.
Tháinig sí as áit éigin. Tá sí marbh anois, a Robyn.
Bhuel…
Ní mór dúinn í a bhogadh.
-Í a bhogadh? -Sea. Tá a fhios agat, í a chlúdach.
-Í a cheilt. -Stop é sin.
-Cabhraígí liom. -Ní chabhróimid.
Cabhraígí liom.
Cac. Bhí mise ag tiomáint.
Bhí mé ag ól.
-A Robyn. -Cad é?
Féach.
Ní hea.
Ní féidir.
Ní féidir gurb í Greta a bhí ann.
Má théim isteach sa phríosún, geall dom go dtabharfaidh tú aire do mo pháistí.
-Ní rachaidh tú isteach sa phríosún. -Mharaigh mé duine.
-Bhuel, is athair iontach é Jim. -Titfidh sé as a chéile má théim ann.
Ceapaim go bhfuil sé níos láidre ná a shíleann tú.
-Nár mhaith leat aire a thabhairt dóibh? -Ní hé sin an fáth.
Cad atá cearr le mo pháistí? Tá siad go hiontach.
-Ná bí ag déanamh rud mór de. -Níl mé!
Tá an scéal thar a bheith tubaisteach.
Ní féidir tubaiste a thubaistiú.
‎Ceapann gach duine ‎go bhfuil sí marbh cheana.
Ní théann tú isteach sa phríosún as duine marbh a mharú.
Ach tá corp ann.
A Dhia, a Robyn, tá muid i dtrioblóid!
Tá an ceart aici. Is maith.
Agus bhí tú sé bliana déag d'aois.
Shíl tú go raibh tú ag cabhrú le cara.
Is praiseach Ghreta é seo, agus tháinig tusa isteach ann de thaisme.
Theastaigh uaim bheith istigh ann.
Cén fáth?
Nuair a bhí mé óg, ní raibh ar m'intinn ach an todhchaí i.
Cad a dhéanfainn, cé a mbeinn leis,
sceitimíní faoi gach rud a bhí amach romham.
Ach anois tá mé ann. Tá mé sa todhchaí.
Seo é.
Ag greamú den dara gníomh.
Bím ag smaoineamh dá mba script é seo
‎agus mise i mo charachtar, ‎nach n-oibreodh sé.
Ní oibreoinn féin.
Níl a fhios agam cad ba mhaith liom, ná cad a chreidim.
Níl a fhios agam fiú an laoch nó an drochdhuine mé.
Nár cheart go mbeadh a fhios agam?
Níl a fhios agam cé mise, a Liam.
Agus nuair a fhéachaim siar ar an duine a bhí ionam…
ar an gcailín óg sin, a bhí greannmhar, misniúil, uaillmhianach…
Cad a cheapfadh sí fúm inniu?
Agus tá imní orm…
…gur chuir mé díomá uirthi.
Tá a fhios agam cé thú féin.
Is fíor é.
Feicim thú, a Shaoirse.
Cac. An garda. Tá an garda anseo.
Cad a cheapann tú atá ar siúl? An bhfuil sé istigh á ceistiú?
Á croscheistiú?
Is dócha.
-Ná feiceadh sé muid. -Ná mise ach oiread.
Cad a dhéanfaimid?
Cnag ar an doras,
agus nuair a fhreagraíonn sí, béarfaimid uirthi.
Cad má fhreagraíonn seisean?
B'é sin an fáth a raibh cnag rúnda uaim.
Ó, ná déan an cnag rúnda.
Agus tusa ag rá "Cathain a úsáidfimid cnag rúnda?"
-Ní féidir liom dul isteach ann. -Féach orainn anois.
Má fhreagraíonn sé é, rachaimid ar cosa in airde, OK?
Níl sin chomh maith le cnag--
-Ná habair "cnag rúnda." -Ceart go leor.
Heileo?
Ná bíodh imní ort.
Rachaidh mise.
Heileo?
Féachaigí.
Tá fearg oraibh. Tuigim. Ach sílim gur cheart dúinn codladh air.
Tá a fhios againn go bhfuil sé ann. An garda. An fear óg.
-Garda Liam. -Ní mór duit fáil réidh leis.
Sílim gur cheart dúinn labhairt leis.
-Labhairt leis! -Labhairt leis, a deir sí.
B'fhéidir nach anois an t-am, toisc go bhfuil an bheirt agaibh ar mire.
Tá cúis mhaith againn le bheith ar mire.
A Dhia. An raibh gnéas agat leis?
Ní raibh.
An é sin a léine?
OK, b'fhéidir go raibh, beagán.
-A Íosa, a Shaoirse. -An rud maith nó dona é sin?
Bhí sé maith. Ach tá mé geallta, mar sin tá sé dona freisin--
Dúinne, a bhí i gceist agam.
Tá mearbhall orm.
-Tá forbairt ann. -Cén cineál forbartha?
Maidir le Greta.
Go sciobtha!
Ar m'anam go bhfuil tú ag magadh.
A Shaoirse, fan!
Cad é seo?
Tá brón orm.
Maróidh mé í!
Mharaigh tú do dhóthain daoine. Ní dhéanfar daoine a mharú níos mó.
Tá an-bhrón orm.
Brostaígí!
-Cén fáth a bhfuil scian agat? -Is peann tobair é.
Cé a úsáideann peann tobair?
Ní fhéadfá titim i ngrá le duine normálta.
Cá háit?
Tharraing muid anseo í.
D'fhéadfadh sé seo a bheith greannmhar mura mbeadh sé chomh craiceáilte.
An triúr againn ag iarraidh cruthú go bhfuil sí fós beo.
Féach cá ndeachaigh ár bhfiosrúchán beag amaideach.
-Is muidne an fáth a bhfuil sí-- -Imithe.
Cad é?
Tá sí imithe.
Trealamh deisiúcháin polltáin?
Sin é.
Cad a pholl tú?
-Mo bhonn. -Cén fáth a ndéanfá é sin?
Ní dhearna.
Cén fáth, mar sin, a mbeadh deisiú uait?
An bhfuil ceann agat nó nach bhfuil?
Tá osclóir buidéal agam.
An rud a d'iarr Rossa orainn, tá sé thar a bheith radacach, a stór.
-Is cuma. -Ach cliant a mharú?
Tá sé craiceáilte.
Ní cliant í a thuilleadh.
Tá an cás go dona ar fad, nach gceapann tú?
Ní mar a tharla nuair a dhéileáil tú leis an bhfear
a rinne Tubular Bells ar a chailín bocht.
-Bhí sé tuillte aige. -Labhair sé liom.
Cad?
Ina sheasamh, le piléar ina cheann,
ag labhairt liom. Nóiméad nó dhó.
Cad a dúirt sé?
-Rud éigin faoi bhláthanna. -Bláthanna?
Rósanna. Bhí sé ag iarraidh rud a rá liom faoi rósanna.
B'fhéidir go raibh sé ag iarraidh rósanna a cheannach di.
Don chailín.
Beart rómánsúil deireanach.
Bíonn fir mar sin i gcónaí ag ceapadh gur Prince Charming iad.
Ní bhíonn a fhios acu gur cait mhara iad.
Agus sin an rud atá mé a rá.
Ní chaillfeá codladh na hoíche mar gheall ar bhoc mar sin, ach--
Ní féidir an próiseas a fhágáil. Tugadh an t-ordú.
Níl Rossa ag magadh, an bhfuil?
Ba rud amháin é Greta Gráinne bhocht,
ach a teaghlach iomlán a scriosadh…
Líon mór corp é.
Tá triúr eile ann, a dúirt tú? Seanchairde?
-Cad é a scéal féin? -Níl mé cinnte.
Ar dtús sa chumann,
dúradh liom go mbíonn daoine cosúil linne difriúil.
Sin an fáth a bhfuil muid ábalta
an obair seo a dhéanamh, agus braitheann daoine é.
Sin an fáth nach gcuireann siad isteach orainn.
Ach an triúr seo...
B'fhéidir gur maith leo an fuadar. An t-anord.
B'fhéidir gur mian leo pionós a fháil.
B'fhéidir go bhfuil siad ag cuardach ruda.
An fhírinne. Nó brí.
Nó b'fhéidir go bhfuil siadsan difriúil freisin.
Agus anois,
ní mór deireadh a chur lena n-eachtra bheag.
Rith, a choinín, rith.
Cad a dhéanfaimid anois?
Níl a fhios aige go cruinn cá háit,
ach tá a fhios ag Liam go bhfuil Charles curtha thart ar an scoil.
A bhuí leatsa.
Sea, déanaimis arís é. Tá sé úsáideach.
-Cinnte go bhfanfaidh sé ciúin. -Cén fáth?
Chodail tú leis.
Níor chodail mé leis chun é a chur ina thost nó a leithéid.
Bhí gnéas agat leis agus ceapann tú fós go sceithfeadh sé ort?
-An raibh an gnéas chomh dona sin? -OK, tá sin...
Sin… Níl baint ar bith ag an scéal seo le mo scileanna.
Tá mo scileanna…
‎Stop de bheith ag caint faoi do scileanna.
-Tá prionsabail aige. -An bhfuil?
Agus cad a rinne sé leo agus é ag bualadh craicinn leat?
A chailíní, le bhur dtoil.
Ní féidir linn dul ar ais.
Ní anois.
Tá dhá bhealach ann leis seo a chríochnú.
Le freagraí nó gan iad. Is eol dom cé acu ceann is fearr.
Cad fúibh féin?
Is ise an t-aon duine ar féidir léi deireadh a chur leis seo.
Caithfidh sí bheith amuigh ansin.
Agus ní mór dúinn í a aimsiú.
Cac.
-Cón dúbailte, a Dhaideo? -Cón dúbailte?!
Sú talún agus seacláid, le do thoil.
Ar aghaidh leat,.
Tagaim anseo léi gach Aoine. Cineál beag di má bhíonn sí go maith.
Bím i gcónaí go maith.
Gráinníní freisin, le do thoil.
Gráinníní bogha báistí.
Cónaíonn teaghlach Ghreta le chéile, mar sin tosaigh ansin.
Caithfidh siad bheith sa seomra céanna.
Ní bheidh sé sin ina fhadhb.
Tarraingíonn tú na dallóga. Ansin na cuirtíní.
Déanann tú an doras a shéalú.
Fág bearna bheag chun an tsubstaint a chur isteach.
An é an tocsain atá in úsáid anois?
Duine de na cailíní ag an gcruinniú, Harkin.
‎Aithne agaibh uirthi? D'inis sí dom.
Agus i gceann cúpla nóiméad, beidh sé thart.
Chaill sí méid mór meáchain.
Fág an doras séalaithe go ceann cúpla uaire.
Ozempic, b'fhéidir.
Seachas sin, d'fhéadfá thú féin a mharú.
Nuair a osclaíonn tú an doras,
cuireann tú isteach ar fhearas éigin. Coire, sorn gáis.
Beidh cuma thimpiste air.
Tá bainne ann seo.
Nach raibh tú ag iarraidh bainne?
-An bhfuil muinín agat aisti? -Níl a fhios agam.
Ach tá sí ag teastáil uainn.
Tá.
SIOPA, NÍOCHÁN GLUAISTEÁN, TAE & CAIFE GÁS, BREOSLAÍ BAILE
Le do thoil, a Owen.
Tá mé ag bogadh mo hiníne as seo
sula ndéanfar praiseach de.
-Éist liom. -D'éist mé leat.
D'éist. D'éist gach duine. Féach cá bhfuil muid.
Ní fhéadfaidh tú rith.
Sea. Níl imeacht ina rogha. Bhí Booker an-soiléir faoi.
Ach tá Greta imithe anois. Agus ghlaoigh sí ar Maria.
-Níl sé sábháilte. -Go díreach.
Ní híospartach í Greta anois.
Ní hiospartach dóibhsean í. Is bagairt í. Tógann siad sin go dáiríre.
Má theastaíonn uathu sinn a aimsiú, aimseoidh siad sinn.
Nílim ag rá nár cheart duit rith. Tá mé ag rá nach féidir leat.
Labhróidh mé léi.
-An féidir liom cabhrú leat? -An bhfuil leithreas agat?
An féidir liom cabhrú leat?
Sin an méid.
Go raibh maith agat.
Níorbh é do locht é, a Ghreta.
Tá a fhios againn.
Ní inseoidh muid d'aon duine é.
Cad é seo?
Tá sé chomh…
deacair orainn.
Ba mhaith linn dearmad a dhéanamh air. Dearmad iomlán a dhéanamh.
-An gceapann tú nach dteastaíonn uaim? -Ach bhí aithne agat air.
Bhí caidreamh agat leis.
Is tusa an t-aon nasc againn leis.
Mise.
Tá sé...
Tá sé an-deacair orainn.
Dúirt tú é sin.
Is féidir linn fós bheith ag caint leat.
Sa dorchla. Sa seomra ranga.
An-fhlaithiúil.
Féach, tá brón orainn.
-An bhfuil? -Tusa a mharaigh é.
-A Robyn. -Tá mé braon de.
Níl an locht ortsa, a Ghreta. Ach ní féidir linn leanúint mar seo.
Ní féidir.
Slán leat, a Ghreta.
Fan soicind.
Chun tú a choinneáil ag dul.
Go raibh maith agat.
Sibhse arís?
Níl a fhios agam cad a bhí sí ag smaoineamh, a Booker.
Sin íorónta.
Chaith mé a lán ama sa chúis sin.
-An chúis sin? -Ag iarraidh Greta a thuiscint.
Bhí mé gafa leis.
An bhfuil aiféala ort?
Beagán.
Ach chreid mé ann.
An bhféadfá a shamhlú?
Dá bhféadfaimis ár dtráma a scaradh uainn.
Go huile is go hiomlán.
Gan é a bhainistiú, gan é a mhaolú,
ach é a fhágáil taobh thiar dínn.
Ionas go mbeidh sé lag
cosúil le brionglóid a bhí agat tráth.
Athbheochan a bheith againn. Éirí i do dhuine eile.
Athbheochan a fháil agus tú fós beo.
Dhéanfadh sé mo jab níos éasca.
Ní scaoileann daoine leis an am atá caite.
Cad a tharla don chailín beag a thug tú chugam blianta ó shin?
Maraíodh a tuismitheoirí.
Tá ag éirí go maith léi.
Thóg sé tamall fada orm í a thabhairt chun cainte.
Níl aon trioblóid aici leis anois.
Oibríonn sí liom anois. Beidh sí ag cabhrú leis seo.
Mar sin, tá plean ann?
Tá plean ann. Ná bíodh imní ort.
Ach ní mór dúinn a bheith cúramach.
Discréideach.
Bailigh na daoine eile anseo. Míneoidh mé gach rud.
Déanaimis athbhreithniú ar a bhfuil ar eolas againn.
Heaven's Veil, 1997.
Faigheann ochtar páistí bás i dtine in eaglais.
Tá rud éigin aisteach faoin tine seo.
Rud a chuireann eagla ar an bpobal. Tréigeann daoine an baile.
An gcreideann tú gur rud osnádúrtha é seo?
Gur scéal taibhse é?
Is scéal taibhse gach scéal. Bímid go léir cráite ag rud.
Tá a fhios againn sin.
-Ó, iontach. -Céard?
á fón Jim marbh.
Conas a aimseoimid an teach altranais?
An mbeadh luchtaire ag Tommy?
Ní bheadh.
Ach tháinig beirt pháistí slán.
-Dhá chailín beag. -Greta agus Jodie.
Cibé a tharla an oíche sin, chonaic siad é. Agus bhí sé uafásach.
An t-olc mór.
Sin rud nach dtuigimse. Nach é sin scéal The Doll Complex?
Tá Margo ag scríobh faoin obair
a chuidigh léi teacht slán,
ionas go mbeadh sí ina duine eile. Cén fáth a dtiocfadh sí ar ais?
Chaith sí a saol iomlán ag rith ón rud seo.
B'fhéidir gurb é sin an pointe.
B'fhéidir go bhfuil a fhios aici nach féidir rith uaidh.
Go bhfuil sé le teacht uirthi sa deireadh.
Ní mór deireadh an scéil a bhaint amach.
B'fhéidir go gcaithfeadh sí dul ar ais chuig an tús.
-Cá bhfuil tú ag dul? -Corcaigh.
Tar isteach.
Ar ais chuig an tús.
Contae na Réabhlóide, eh?
Sin é.
Is féidir liom thú a thabhairt cuid den bhealach.
Sin iontach. Go raibh maith agat.
Cad is ainm duit?
Gráinne.
-Cad is ainm duitse? -Conrad.
Níor chóir dul isteach i ngluaisteán le fir aite!
An fear ait thú, a Conrad?
Tá mé dáiríre.
Téann tú isteach i ngluaisteán le duine mícheart...
Seans go bhfuil sé contúirteach.
D'fhéadfainn féin a bheith contúirteach.
Cad a thugann go Corcaigh thú?
Is as Corcaigh dom.
An ea?
Bhuel, ní Corcaigh go díreach. Níos faide ná Corcaigh.
Níos faide ná Corcaigh!
Áit nach dtéann ach na fir is cróga.
-Nó mná. -Nó mná, sea.
Is sráidbhaile beag bídeach é. Níl aon rud speisialta ann.
I ndáiríre, níl sin fíor.
An áit as a dtáinig mé,
deirtear gur áit thanaí í.
Áit thanaí?
Is áit idir dhá dhomhan í.
Áit a bhfuil na ballaí idir neamh agus talamh
lag.
Tá caille na fírinne níos laige ann.
Ag am ar bith, d'fhéadfadh Dia é a ardú
agus an rud atá taobh thiar de a thaispeáint dúinn.
Ar thaispeáin sé riamh duit é?
Níor thaispeáin.
Is cuma cé chomh mór is a d'impigh mé air.
Cén fáth ar stop muid?
Féach ort. Tá tú ar crith.
Cad é?
Fan soicind.
Cuir é seo ort.
-Ní ghlacfaidh siad an iomarca ama. -Cé?
Cad atá ar siúl?
Labhair ar na haingil!
-Gheobhaidh muid uirthi. Tá sí ag siúl. -Agus bhuail mé le carr í.
Cuirfidh sin bac uirthi.
Tá brón orm. Níor theastaigh uaim a bheith chomh sásta sin.
Ach tá an fhadhb eile i m'intinn.
Cén fhadhb eile?
Féach, a Liam, má tá a fhios acu cá bhfuil sé curtha,
an áit a bhfuil corp m'athar, ansin bhí a fhios acu an t-am ar fad.
Ní thuigim cén fáth a n-inseoidís anois.
Cad a d'athraigh?
THE DOLL COMPLEX = FAOI GHRETA
TEACH ALTRANAIS CAILLE NEIMHE
Mise.
Ní chreidim nár bhain tú an clár fianaise.
Ní raibh a fhios agam go leagfá duine.
Níor leag muid duine. Bhuel, leag beagán. Ach d'éirigh sí arís.
-Agus Greta a bhí ann, ní duine. -Céard é do phointe?
-Níl a fhios agam. -Tá gach rud ag Liam.
Gach rud atá ar eolas againn.
-Beidh sé míshásta. -Ar ndóigh.
Bhí sé go dona cheana féin a bhonn a pholladh.
-Cinnte. -Ach é a dhéanamh tar éis luí leis...
Ná habair "luí leis", a Dhara. Cuireann sé as dom.
Bhuel, tá an ceart aici. An raibh ort an bonn a pholladh?
Tá sé déanta anois. Tuigfidh sé cá bhfuil muid ag dul,
agus leanfaidh sé muid.
Tá an t-am ag imeacht. Níl aon am le cailleadh.
-Cén fáth a bhfuil muid ag dul go mall? -An carr atá mall.
-An carr? -Sea, an carr atá ag dul go mall.
Níl intinn ag an gcarr. Ní Chitty Chitty Bang Bang atá ann.
Tarraingíonn tú na dallóga. Déanann tú an doras a shéalú.
Fágann tú bearna bheag chun an tsubstaint a chur isteach.
Fáilte go Cnoc Dara. Tá brón orm faoi na cóin.
Fadhb ar bith, a stór.
Caithfidh mé cinn eile a ordú.
Ba ghnách le mo Dhaideo ceann a cheannach dom gach Aoine.
Sú talún agus seacláid. Mo phléisiúr beag.
An ea?
Má bhí mé go maith.
Bhí mé i gcónaí go maith.
Bhí sé faoi dhraíocht agam!
An bhfuil tú ag fanacht sa sráidbhaile?
Níl.
Cuairt ghearr, a stór.
An bhfuil aon… ghráinnín agat?
-Is maith liom gráinníní bogha báistí. -Ar aghaidh linn.
Ná bac.
I gceann cúpla nóiméad…
…beidh sé thart.
-Tá sé déanta? -Tá sé déanta.
-Cad a dhéanfaimid? -Aimseoimid Greta.
-Cad faoi na daoine eile? -Tá siadsan á lorg freisin.
Má aimseoimid ise, aimseoimid iadsan.
Sin fíor, a stór.
Cén fáth nach n-oibríonn tada?
-Dar Críost, a Dhara. -Cén locht atá ormsa?
Níor oibrigh sé ó líon tú le peitreal é.
Bhí dhá thimpiste againn, agus leag tú duine éigin.
-Ach sin é, an peitreal. -A Íosa Chríost.
Tá sí dochreidte.
Ní hea. Ní hea, ní hea.
A Íosa Chríost.
Cad sa diabhal atá uaidh?
-Na siúlóirí Cursillo atá ann. -Cad é?
Sé do bheatha, a Mhuire, atá lán de ghrásta,
Tá an Tiarna leat. Is beannaithe thú idir mná.
Tá siad ag dul go Cnoc Mhuire.
-Agus iad ag siúl? -Cén fáth?
Sé do bheatha, a Mhuire, atá lán de ghrásta.
Is beannaithe thú idir mná…
Deirtear go dtarlaíonn míorúiltí ann.
Bheadh ceann acu sin áisiúil anois.
Sé do bheatha, a Mhuire, atá lán de ghrásta.
Is beannaithe thú idir mná.
An méid a tharla anseo ná
go bhfuil an fheithicil i mód bacach.
-An dtuigeann sibh sin? -Ní thuigeann.
Cén fáth a dtuigfeadh? Ach tharla an rud céanna domsa.
Coinnigh greim daingean air, a bhuachaillí.
Ní theastaíonn uainn é a bheith ag sleamhnú síos an cnoc.
Rinne sé cheana é, agus is féidir leis luasghéarú.
Tá locht braite ag an gcóras sa charr, b'fhéidir…
Peitreal in inneall díosail?
-Go díreach, nó… -Leagann tú duine éigin.
Tuigeann tú an smaoineamh.
Agus cuireann sé gné slándála i bhfeidhm,
agus tosaíonn sé ag dúnadh codanna den charr
chun é a chosaint. Tá sé an-chliste.
-Cad a dhéanfaimid? -Cá bhfuil sibh ag dul?
Tá muid ag dul go sráidbhaile darb ainm Caille Neimhe.
Tá teach altranais ann, taobh amuigh de. Cnoc Sí.
Chonaiceamar é. Áit speisialta.
Shíl Breandán gur teach Bono a bhí ann.
Ní teach Bono a bhí ann, a Bhreandáin. Is teach altranais é.
Cá fhad atá sé?
Cúpla míle, b'fhéidir. An bhfuil bróga siúlóireachta agaibh?
-Tá deifir orainn. -Níl carr ag aon duine agaibh?
Is siúlóirí Cursillo muid, a chailíní,
ní tiománaithe Cursillo.
Ach…
Ó sea!
Bíonn créatúir ann, agus rún daingean ach an siúl a dhéanamh.
ach bíonn an ghlúin ag cur as dóibh,
nó a ndroim.
Agus tháinig an smaoineamh chugam.
A Íosa Chríost!
Teastaíonn rud uainn a thabharfaidh sos dóibh,
ach a ligfidh dóibh fanacht leis an ngrúpa.
Má theastaíonn uathu guí nó rud éigin.
Sílim gur cheart dúinn guí.
Ceart go leor.
Sé do bheatha, a Mhuire, atá lán de ghrásta.
Tá an Tiarna leat. Is beannaithe thú idir mná.
Is beannaithe toradh do bhroinne, Íosa.
‎A Naomh Mhuire, ‎a Mháthair Dé, guigh orainn...
Sé do bheatha, a Mhuire, atá lán de ghrásta…
Má tá sé tamall ó chonaic tú í, bí réidh.
B'fhéidir go mbeadh cuma dhifriúil uirthi.
Cuimhneoidh mé air sin.
Ach is í do mháthair fós í.
Is deas an rud é. An timthriall ar fad.
Is féidir leat aire a thabhairt di anois, mar a thug sise duitse.
Sin é.
Ionadh ort mé a fheiceáil?
Bhí tú lofa taobh istigh.
Nach áit iontach í?
Chuaigh airgead Margo i bhfad.
Íorónta.
Thuig tú go raibh luach liom, sa deireadh.
Tá iníon agam féin anois.
Ach níl sí cosúil liomsa.
Tá sí foirfe.
Ach
Ní féidir liom a bheith léi níos mó.
Mar, bhuel,
leanann scáth mé.
Agus ba mhaith liom go siúlfadh sí sa solas.
Ach tá sé deacair.
Is dócha go raibh sé deacair duitse freisin.
Scaoileadh liom.
Bhuel, ba chuma leat.
Ach thaitin sé leat.
An smacht.
Ag cinneadh an bhféadfainn ithe nó codladh nó folcadh.
Bhí sé deacair éirí as sin.
Bhí tú cumhachtach dá bhrí.
Bhí mé i ngreim agat.
Ba dhuine cruálach,
díoltasach thú.
Cé thusa?
-Cad é sin? -Cé thusa?
Cé mise?
Gabh mo leithscéal.
-Ní ghlacfaidh mé ach soicind. -Cé hí?
-Is í d'iníon í, a Bhean O'Hara. -Ní hea!
A Nora? Seas siar, a stór.
Stop! Tóg go bog é!
Tá tú do mo ghortú. Stop.
Amach leat!
Imigh!
-An dteastaíonn ciseán uait? -Ó, teastaíonn.
-An bhfuil ceann agat? -Níl.
An-chraic.
Sea, an-ghreannmhar ar fad.
An gceapann tú gurb ann atá sí ag dul?
Theith sí cheana, ag an tús.
Theith sí uaim.
Shíl mé gur instinn nó eagla a bhí ann.
Adréanailín. Ach ní raibh sí réidh.
Bhí gnó neamhchríochnaithe aici.
Sin ansin é. Deas bualadh libh, a chailíní.
Cinnte.
Go raibh maith agat, a Murray.
Ádh mór.
Agus beannacht Dé oraibh.
Oíche i bhfad níos fearr aréir.
Bhí, cinnte. Rachaidh mé do do lorg.
Fáilte.Conas is féidir liom cabhrú?
Is cairde le hiníon Nora O'Hara muid.
Ó, tháinig sibh.
-An bhfuil sí anseo? -Bhí.
Agus an raibh sí dár lorg?
Ní raibh.
Ach táimse.
Ba chóir dúinn labhairt. Nár chóir?
An bhféadfá nóiméad a thabhairt dúinn?
Ná téigh i bhfad, a mhná uaisle.
Braithim uafásach, i ndáiríre.
Agus braithimse amaideach, a Shaoirse.
-Níor cheart duit. -Nár cheart?
Tá brón orm.
Bhí sí anseo le gairid.
Bhí muid chomh gar sin, a Dhara. Ní féidir liom é a sheasamh.
-Conas atá Bean O'Hara? -Bhí orainn í a thámhú.
An-choscrach dá hiníon. Ní haon iontas gur imigh sí.
Tabharfaidh mé cupán tae daoibh.
Caithfidh mé a cuid nótaí a nuashonrú. D'fhág mé ina seomra iad.
Rachaidh mise. In 121 atá sí, ceart?
Ní gá dom ach í a aimsiú.
Caithfidh mé fáil amach. Ansin beidh sé críochnaithe.
Tabharfaidh mé aghaidh ar gach botún. Gach praiseach. Beidh mé freagrach.
Inseoidh mé duit cibé
rud atá uait. Ach táim...
Cad?
Caithfidh mé deireadh an scéil a bhaint amach.
Cad atá muid ag súil a bhaint amach?
Níl mé cinnte.
An gceapann tú go bhfuil atmaisféar aisteach anseo?
Bhris muid isteach i seomra pinsinéara atá gan aithne.
Déarfainn féin go bhfuil atmaisféar aisteach ann.
A Íosa.
Mar sin, bhí a fhios aici faoi?
Agus léigh sí é.
Bréaga.
Bréaga. Gach rud.
Tar i ngar.
Ní féidir focal de a chreidiúint.
Is saothar ficsin é.
Tá a fhios againn gur scríobh Margo Heaney an leabhar.
Cén leas a bhainfeadh sí as bréaga a insint?
Ní raibh sí ag insint bréag.
Insíodh bréaga di.
-Bréaga ó Ghreta? -An é sin an t-ainm atá uirthi anois?
-Tá a fhios agat faoin tine. -An t-olc mór.
Ise a rinne é.
Rinne sí d'aon ghnó é.
Chuir siad na páistí faoi ghlas ann.
Chuir sí tine leis.
Bhreathnaigh sí air ag dó.
Bhreathnaigh sí orthu ag fáil bháis.
Chuidigh an cailín beag eile, ach bhí sise amaideach is brónach,
agus éasca tabhairt uirthi.
-Ní fhéadfadh sé sin a bheith fíor. -Cuireadh faoi cheilt é.
Nach mar sin is maith linn rudaí a dhéanamh?
Ansin thosaigh na scéalta.
Dúirt daoine gur tharla rud osnádúrtha an oíche sin.
Uaireanta bíonn miotas níos gaire don fhírinne.
Bhí rud éigin neamhnádúrtha faoin gcailín sin.
I gcónaí.
Rud éigin lofa.
Agus téann sé i gcion ar gach rud a dteagmhaíonn sí leis.
Chuireadh sí eagla orm.
Cuireann sí eagla orm fós.
Ba chóir eagla a bheith oraibh freisin.
Tá eagla orm.
Tá scanradh orm.
Ní hé an méid a dúirt tú, ná a chuala mé, ach…
an méid a chonaic mé.
Chonaic mé an solas i do shúile. An t-adréanailín.
Thaitin sé sin leat.
Bhain tú an-taitneamh as na rudaí sin a rá.
Feicim céard thú féin.
Agus is cinnte gur ribín réidh a bhí ionat i mbarr do mhaitheasa.
Cén seans a bhí aici?
Níorbh é an tine an t-olc mór.
Ba tusa é.
Éist.
Deir Liam go gcuideoidh sé linn Greta a lorg.
Ansin gabhfaidh sé muid ar an bpointe boise.
B'fhéidir.
Cad atá ann?
Bhí muid ag caint le Mam Ghreta.
Creidim go raibh a fhios againn i gcónaí.
Creidim gur mhothaíomar é fiú sular tharla Charles Sampson,
go raibh rud éigin an…
an-dorcha is go raibh sí millte agus brónach ar bhealach éigin.
Níor chuir muid ceist. Ní raibh muid ag iarraidh fáil amach.
Níor theastaigh uainn ach muid féin a dhealú ón scéal.
Sin a bhí uaimse, ar aon nós.
An gceapann sibh gur ise a chuir tús leis an tine?
Ní bheadh sé seo ar an gcéad uair a ndearna páiste rud fíor-dhona
toisc gur tharla rudaí fíor-dhona dó féin.
Má tá sí ag tabhairt aghaidh ar a deamhain,
b'fhéidir gur fhill sí ar an áit a bhí á seachaint aici le breis is 30 bliain.
An eaglais.
Sin é. Ní mór dúinn an eaglais a aimsiú.
Nó an méid atá fágtha di.
CAILLE NEIMHE
Chomhlíon mise mo chuidse den mhargadh.
Do shealsa atá ann anois.
Cén margadh?
Dúirt mé leis, dá ligfeadh sé dúinn teacht anseo…
Cár chuir sibh an corp?
Cá bhfuil Charles Sampson?
Bhí sochraid ar siúl an lá sin.
-Múinteoir sa scoil. -An sagart.
Chuir sibh leis an sagart é.
Ní raibh a fhios againn cad ba cheart dúinn a dhéanamh,
bhí eagla an domhain orainn.
Bhfuil tú ag imeacht?
B'fhéidir nach mbeadh deireadh an scéil mar ba mhian leat, a Shaoirse.
Haigh, a Liam. Aon scéal agat?
Mar sin, seo Heaven's Veil.
Cad sa diabhal é sin?
Níl cliú ar bith agam.
A Dhia.
A thiarcais.
A Mhac Dé.
Scartha ach doscartha, díreach cosúil linne.
A Ghreta?
A Ghreta.
A Ghreta, muidne atá ann.
Bhí muid ag iarraidh...
Bhí orainn thú a aimsiú.
Thagaimis anseo i gcónaí, Jodie agus mise.
Tráth a thugtaí Cara uirthi agus Aisling orm féin.
Dhá bhréagán bheaga bhriste.
Cad a tharla anseo, a Ghreta?
Cad a tharla oíche na tine?
Dúradh linn gur áit dhraíochtúil a bhí ann.
Áit bheannaithe.
Dúradh linn go dtagann Dia féin anseo.
Chreideamar go sábhálfadh sé sinn.
Bhí sábháil de dhíth orainn.
Oíche i ndiaidh oíche,
d'fhanamar, ach níor tháinig sé.
Bhí fearg an domhain orainn.
Mar sin, shocraíomar A theach a chur trí thine.
-Caithfimid dul ar ais. -Ní féidir linn.
Caithfimid.
A Chara!
Bhí sé ródhéanach nuair a chonaic muid na rothair.
Ní raibh a fhios againn go raibh siad ann. Ní raibh a fhios againn.
Sin é an rud a raibh Charles Sampson ag iarraidh labhairt leat faoi.
D'aimsigh sé muid.
Nach trua gur aimsigh.
Agus cad faoi Jodie?
Timpiste a bhí ann.
Geallaim daoibh.
Cheap mé i ndáiríre go bhféadfainn éirí i mo dhuine eile.
Go bhféadfainn an cailín beag cráite sin a fhágáil taobh thiar díom,
ach tháinig sí ar ais chugam i gcónaí.
Buille beag ar mo ghuaillí, agus tharraing sí ar ais anseo mé.
B'fhéidir gur gá don chailín beag sin go dtabharfá aird uirthi.
Go ndéarfá léi go bhfuil sé ceart go leor.
A Dhia.
Má tá sé le tarlú, shíl mé go bhféadfadh sé tarlú anseo.
Ba chóir daoibh imeacht.
Nílimid ag dul in aon áit.
Tá sí contúirteach.
Tá a fhios againn.
Ár n-Athair atá ar neamh,
go naofar d'ainm.
Go dtaga do ríocht, go ndéantar do thoil ar an talamh mar a dhéantar ar neamh.
Ár n-arán laethúil tabhair dúinn inniu, agus maith dúinn ár bhfiacha,
mar a mhaithimid--
Dún do chlab!
Ní thuigim.
Ní gá duit.
Tabhair aire duit féin, a stór.
-A Mhamaí! -A Dhia.
Tá brón orm.
-Tá brón orm. -Tá sé ceart go leor.
Beidh gach rud ceart go leor.
An bhfuil sí á ligean abhaile iad?
Caithfidh go bhfuil.
Tá brón orm. Tá brón an domhain orm.
Tá grá agam duit.
Ní féidir liom é a chreidiúint, a Booker. Cén chaoi a raibh a fhios agat?
An scéal a d'inis an bhean ghlúine dúinn ar an droichead.
An t-amadán sin ag caint faoi rósanna.
Ní éiríonn fir mar sin ina bhfilí nuair a thuigeann siad go bhfuil an bás fúthu.
Éiríonn siad feargach.
Bhí sé ag iarraidh "Rossa" a rá.
Conas is féidir leis seo tarlú agus beannacht an cheannasaí aige?
D'fheall sí ar a cliaint féin ar son airgid.
Threoraigh sí fear foréigneach
go díreach chuig an mbean a gheall sí a chosaint.
Bhí sé tuillte aici.
Agus duine ar bith a chabhraigh léi.
Cad a dhéanfaimid anois, a stór?
Dúinn féin, atá i gceist agam.
Mar táimid beagán ar strae, nach bhfuil?
Agus deireadh curtha agat leis an eagraíocht ar fad.
D'fhéadfaimis tosú arís.
Déileáil lenár gcuid féin.
Bheadh saighdiúirí de dhíth orainn.
Sin fíor.
Daoine atá... difriúil.
Féachfaimid ar na sonraí níos déanaí, a stór.
Tá an-ocras orm. Burgar uait?
Ba chóir dom slán a fhágáil an uair seo.
Slán leat, a Ghreta.
B'fhéidir gur éist Dia tar éis an tsaoil.
AN tATHAIR RANULPH O'BRIEN 3 MEÁN FÓMHAIR 1928 - 14 AIBREÁN 2003
LÁMHLEABHAR AN IMSCRÚDAITHEORA PHRÍOBHÁIDIGH
An bhféadfaimis beagán bainne breise a fháil?
Ná bac.
An gceapann sibh go mbeidh sí ceart go leor?
Greta?
-Tá súil agam. -Tá áthas orm go bhfuil sé thart.
Tá.
Faoiseamh ceart atá ann.
Cinnte.
Cé go…
Níl mé ag rá gur bhain mé taitneamh as. Ar chor ar bith.
-Ar ndóigh! -Go deimhin.
Ach, bhuel...
Saghas eachtraíochta a bhí ann dúinn.
Cén fáth ar thug tú é sin leat?
Rinne Greta dearmad air.
Níor theastaigh uaim é a fhágáil. Bheadh sé mícheart.
Cad atá ann?
A Dhia ár sábháil!
Ba mhaith liom rud amháin a shoiléiriú.
Ní bheimid,
ar chúis ar bith,
ag dul i ngleic leis seo.
Fotheidil aistrithe ag: Declan Kavanagh